《赠刘带川兵宪延绥 其三》
明代·黄廷用

朔方累岁羽书频，边帅何人净虏尘。战骨沙场迷白草，征夫塞夜照朱燐。

文儒自许兼三略，铁骑真能挽六钧。扫荡氛祲云日好，陇头杨柳不胜春。

作者简介：（1500—1566）明福建莆田人，字汝行，号少村、四素居士。嘉靖十四年进士。选庶吉士，授翰林检讨，历司经局洗马兼翰林侍讲，以言官论，出为衡州府通判，累官至工部右侍郎，又被论罢归。倭寇陷莆田，被俘，历五月乃得归。有《少村漫稿》。